  Майя Бывальцева Пинал хоккеистъёслэн А. В. Тарасов нимо «Зарни шайба» («Золотая шайба») огъяросси ӵошатсконзылэн элькун люкетаз 2010-2011 аръёсы вордскемъёс пӧлын Вавожысь команда вормиз. Со сярысь Удмуртиысь физкультурая, спортъя но егитъёсын ужан политикая министерстволэн пресс-службаез ивортӥз. Турнире 11 команда пыриськиз, быдэс элькунысь 150-лэсь трос пиналъёс. Туэ тужгес кужмо луэмзэ возьматӥзы: 1-тӥ инты - Вавожысь «Титан» команда»; 2-тӥ инты - Глазкарысь «Прогресс»; 3-тӥ инты – Дэри ёросысь «Мясной удар». Табере Вавожысь пиналъёс огъяросси финалэ пыриськозы, со 2-9 южтолэзе Астраханьын ортчоз. Тодэ вайытом, кылем арын 10-11 аресъем хоккеистъёс пӧлын Ижкарысь «Заря» команда вормиз. Ватсалом, нылпи командаос куспын «Зарни шайба» турнир 1964-тӥ арысен ортчытъяське, Удмуртиын нырысетӥ ӵошатсконъёс 1966-тӥ арын рдъяськизы. Тегъёс: Спорт Вавож Хоккей Удмуртия пиналъёс  